དགེ་རྒན་ནི་མིའི་རིགས་ཀྱི་བསམ་པའི་བཟོ་སྐྲུན་ཆེ་མོ་བ་དང་མིའི་རིགས་ཀྱི་ཤེས་དཔལ་འཛིན་སྤེལ་མཁན་རེད།ཀྲུང་གོ་གསར་པ་དབུ་བརྙེས་ནས་ལོ་སོང་རིང་ཏང་དང་རྒྱལ་ཁབ་ཀྱིས་སློབ་གསོའི་བྱ་གཞག་ལ་མཐོང་ཆེན་པོ་བྱས་ནས་འཛམ་གླིང་ཐོག་གཞི་ཁྱོན་ཆེ་ཤོས་ཡིན་པའི་སློབ་གསོའི་མ་ལག་ཅིག་བཙུགས་ཏེ་མི་དམངས་མང་ཚོགས་དུང་ཕྱུར་དུ་མར་སློབ་གསོ་མྱོང་བའི་དབང་ཆ་འགན་ལེན་ཐུབ་པ་དང་དཔལ་འབྱོར་དང་སྤྱི་ཚོགས་འཕེལ་རྒྱས་ཡོང་བར་སྐུལ་མ་ནུས་ལྡན་ཐེབས་ཡོད།ད་ཆ་ང་ཚོར་མི་གྲངས་ཁྲི་ལྷག་ཙམ་ཟིན་པའི་དགེ་རྒན་གྱི་དཔུང་ཁག་ཅིག་ཡོད་པ་དེ་ནི་སྟོབས་ཤུགས་ཧ་ཅང་ཆེན་པོ་ཞིག་རེད།དུས་ཡུན་རིང་པོའི་ནང་རྒྱ་ཆེའི་དགེ་རྒན་ཚོས་ཏང་གི་སློབ་གསོའི་བྱེད་ཕྱོགས་ལག་བསྟར་བྱས་ཏེ་དཔེ་ཁྲིད་མི་སྐྱོང་དང་།སེམས་ནུས་ཡོད་རྒུ་འདོན་པ།སྐད་གྲགས་མེད་པར་ལེགས་སྐྱེས་འབུལ་བ་བཅས་བྱས་ཏེ་རང་རྟོགས་ངང་ཤེས་བྱ་ཁྱབ་སྤེལ་དང་།བསམ་བློ་ཁྱབ་སྤེལ།བདེན་དོན་ཁྱབ་སྤེལ་བཅས་བྱེད་པ་མ་ཟད།བླ་སྲོག་གཏོད་པ་དང་།ཚེ་སྲོག་གཏོད་པ།མི་གསར་གཏོད་པ་བཅས་ཀྱི་དུས་རབས་ཀྱི་ལས་འགན་ལྕི་པོ་འཁུར་ནས་ཏང་དང་མི་དམངས་ཆེད་ཤེས་ལྡན་པ་ཕུལ་བྱུང་མང་པོ་གསོ་སྐྱོང་བྱས་པར་སྤྱི་ཚོགས་ཡོངས་ཀྱི་རྒྱ་ཁྱབ་བསྔགས་བརྗོད་དང་ཡོངས་ཁྱབ་ཀྱི་བརྩི་བཀུར་ཐོབ་ཡོད།